stanford-oval/wikipedia huggingface dataset:
Siren (sarjakuvahahmo)
Muussa mediassa > Televisiossa

Sirenin alkuperäinen versio esiintyi 1960-luvun Batman-televisiosarjassa, jossa häntä esitti Joan Collins. Tämä versio on Lorelei Circe, maailmankuulu laulaja, jolla on hypnoottinen lauluääni.
Alkuperäinen, nimeämätön versio Sirenistä (ihmisen muodossa nimellä "Nadia") esiintyi Aquaman-televisiosarjan pilottijaksossa, jossa häntä esitti Adrianne Palicki. Tämä versio on vastuussa Vesimiehen äidin Atlantan kuolemasta.
Batmanissä esiintynyt versio Sirenista nähtiin cameo-roolissa Batman: The Brave and the Bold animaatiosarjan jaksossa "Day of the Dark Knight!" yhtenä Iron Heightsin vangeista. Tämä sama Siren esiintyi myöhemmin cameo-roolissa animaatioelokuvassa Batman: Return of the Caped Crusaders.
Siren esiintyi animaatioelokuvassa DC Super Hero Girls: Legends of Atlantis, jossa häntä ääninäytteli Erica Lindbeck. Tämä versio on vallanhimoinen merinoita, joka yritti varastaa Atlantiksen tridentin ja käyttää sitä maailman valloittamiseen. Hankittuaan tavoitteensa toteuttamiseen tarvittavat esineet, hän pettää ja vangitsee Meran valmistautuessaan upottamaan Supersankareiden koulun ja Metropolisin veden alle. Mera, supersankaritytöt ja Vesimies voittivat Sirenin, minkä jälkeen hänet palautettiin Xebeliin.
Sobekhotep V

Sobekhotep V tai Sebekhotep V oli muinaisen egyptin 13. dynastiaan kuuluva faarao. Torinon papyruksen mukaan hän hallitsi 4 vuotta, 8 kuukautta ja 29 päivää. Hänet mainitaan myös Karnakin kuningasluettelossa.
Sixten Enlund

Sixten Enlund on suomalainen kuoronjohtaja ja urkuri, joka on johtanut esim. Muntra Musikanter - ja Chorus Sanctae Ceciliae -kuoroja.
Enlund toimii nykyään kanttorina Helsingissä.
Diskografia

Toccata Con Fuga (1980)
Joseph Gabriel Rheinberger (2009)
The Organ in Kymi Church (2011)
Aiheesta muualla

Sixten Enlundin esitystuotanto Suomen äänitearkistossa (1901–1999)
Siestijärvi

| Siestijärvi |
| --- | --- |
Valtiot:  Suomi
Maakunnat:  Pirkanmaa
Kunnat:  Ikaalinen
Koordinaatit:  61°44′52″N, 22°56′58″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kyrösjärven alue (35.52)
Laskujoki:  oja Kyrösjärveen 
Järvinumero:  35.521.1.017
Mittaustietoja
Pinnankorkeus:  90,2 m 
Rantaviiva:  0,859 km 
Pinta-ala:  0,03795 km² 
 fiSiestijärvi 
Siestijärvi  on Pirkanmaalla Ikaalisissa sijaitseva järvi, joka kuuluu Kokemäenjoen vesistössä Ikaalisten reitin valuma-alueen Kyrösjärven alueeseen. Siestijärvi on osa Kyrösjärven lähialuetta.
Maantietoa

Järvi on 400 metriä pitkä, 150 metriä leveä ja sen pinta-ala on 3,8 hehtaaria. Järvi sijaitsee maaston painaumassa ja on kahden välissä. Siihen laskee kaksi pelto- ja metsäojaa. Järven laskuoja lähtee sen itäpäästä ja se yhtyy parin sadan metrin päässä valtaojaan, joka laskee 900 metrin päässä Kyrösjärven Kelminselässä olevaan Anjalanperään. Järvelle on rakennettu vain yksi vapaa-ajan asunto. Sinne pääsee järven ohi kulkevalta kylätieltä, joka erkanee Kilvakkalassa seututieltä 261.
Tuula Pere

| Tuula Pere |
| --- | --- |
 OTT, kirjailija Tuula Pere
Henkilötiedot
Syntynyt: 27. kesäkuuta 1958 (ikä 66) Varkaus
Kansalaisuus:  suomalainen
Ammatti:  oikeustieteen tohtori, kirjailija
Kirjailija
Äidinkieli: suomi
Tuotannon kieli: suomi, englanti, ruotsi
Aiheesta muualla
tuulapere.com
Löydä lisää kirjailijoitaKirjallisuuden teemasivulta
Tuula Pere (s. 27. kesäkuuta 1958 Varkaus) on suomalainen oikeustieteen tohtori ja kirjailija. Pere on julkaissut teoksensa omakustanteina. Hän on tehnyt työtä omakustanteiden arvon nostamiseksi vuodesta 2010 saakka. Hänen yhdessä Pekka Pereen kanssa perustamansa kustantamo Wickwick julkaisee Tuula Pereen kirjoittamia kuvakirjoja. Kustantamo on tähdännyt alusta asti myös kansainvälisille markkinoille.
Elämä ja ura

Pere valmistui oikeustieteen kandidaatiksi vuonna 1984 Helsingin yliopiston oikeustieteellisestä tiedekunnasta pääaineenaan kansainväliset yksityisoikeudelliset suhteet ja oikeusvertailu. Valmistuttuaan Pere on työskennellyt asiantuntijana ja johtajana suurissa teollisuusyrityksissä. Tuula Pereen päätoimet ovat olleet:
1980–1985 Asianajotoimisto Matti Norri Ky, avustava lakimies
1985–1986 Oy Wärtsilä Ab, lakimies
1986–1988 Oy AGA Ab, lakimies
1988–1992 Oy AGA Ab, henkilöstöpäällikkö
1992–1993 AGA Gas AB, Ruotsi, markkinointiprojekti
1993–1995 Oy AGA Ab, viestintäpäällikkö
1995–1997 Oy AGA Ab, markkinointijohtaja
1997–1999 Alko-Yhtymä Oy, viestintäjohtaja
1999–2000 Metsä-Serla Oyj, viestintäjohtaja
Oikeustieteen tohtoriksi Pere valmistui vuonna 2015. Hänen väitöskirjansa Suojattu, suvaittu vai sanktioitu sananvapaus? käsittelee 1960- ja 1970-lukujen yhteiskunnallisen ja kulttuurisen murroksen vaikutusta suomalaisen sananvapauden rajoihin joukkoviestinnässä. Eduskunnan johtava tietoasiantuntija Päivikki Karhula huomioi Tuula Pereen väitöskirjan artikkelissaan keskeisestä suomalaisesta sensuuri- ja sananvapaustutkimuksesta ja -kirjallisuudesta 1906-2016.
Tuula Pere on Suomen lasten- ja nuortenkirjailijat ry:n ja Suomen tietokirjailijat ry:n jäsen.
Teokset > Runo- ja mietekirjat lapsille

Iloinen tilkkutäkki.  Helsinki:  Wickwick, 2010.  ISBN 978-952-5878-06-6.
Sillisalaatti.  (Kuvitus: Espoon kuvataidekoulun oppilaat)  Helsinki:  Wickwick, 2012.  ISBN 978-952-5878-68-4.
Kaksi valtiasta.  (Kuvitus: Espoon kuvataidekoulun oppilaat)  Helsinki:  Wickwick, 2014.  ISBN 978-952-5878-20-2.
Mitä mietit? - Vad har du på hjärtat?.  (Kuvitus: Kirkkonummen kuvataidekoulun oppilaat)  Helsinki:  Wickwick, 2015.  ISBN 978-952-325-179-3.
Leevi Lentolisko ja muita runoja.  (Kuvitus: Outi Rautkallio)  Helsinki:  Wickwick, 2021.  ISBN 978-952-357-397-0.
Teokset > Ruotsinkielisiä lastenkirjoja

Björkens år.  Helsinki:  Wickwick, 2016.  ISBN 978-952-325-191-5.
Blåsångarens berättelser.  Helsinki:  Wickwick, 2017.  ISBN 978-952-325-295-0.
Cirkus Cannelloni i traditionens snara.  Helsinki:  Wickwick, 2019.  ISBN 978-952-325-396-4.
Cirkushundarna Rufus och Ruffe.  Helsinki:  Wickwick, 2015.  ISBN 978-952-325-113-7.
Du kan flyga, lilla fågel.  Helsinki:  Wickwick, 2018.  ISBN 978-952-325-413-8.
Hallonröd.  Helsinki:  Wickwick, 2017.  ISBN 978-952-325-356-8.
Herr Cannellonis cirkus.  Helsinki:  Wickwick, 2018.  ISBN 978-952-325-386-5.
Isbjörnarnas resa.  Helsinki:  Wickwick, 2017.  ISBN 978-952-325-314-8.
Jonte som sommargäst.  Helsinki:  Wickwick, 2017.  ISBN 978-952-325-088-8.
Den Hjälpsamma Krabban.  Helsinki:  Wickwick, 2021.  ISBN 978-952-7107-41-6.
Kaj Krabba finner en skatt.  Helsinki:  Wickwick, 2018.  ISBN 978-952-325-173-1.
Kaj Krabba blir förälskad.  Helsinki:  Wickwick, 2018.  ISBN 978-952-325-409-1.
Kaj Krabba gifter sig.  Helsinki:  Wickwick, 2018.  ISBN 978-952-325-416-9.
Katten Gottis.  Helsinki:  Wickwick, 2016.  ISBN 978-952-325-056-7.
Kul jul.  Helsinki:  Wickwick, 2014.  ISBN 978-952-5878-18-9.
Lars - den lille vandraren.  Helsinki:  Wickwick, 2012.  ISBN 978-952-5878-62-2.
Mellan murarna.  Helsinki:  Wickwick, 2018.  ISBN 978-952-325-406-0.
Musen på operan.  Helsinki:  Wickwick, 2018.  ISBN 978-952-325-376-6.
Rävens stad.  Helsinki:  Wickwick, 2016.  ISBN 978-952-325-197-7.
Saga och den magiska stenen.  Helsinki:  Wickwick, 2014.  ISBN 978-952-5878-66-0.
Saga flyttar.  Helsinki:  Wickwick, 2014.  ISBN 978-952-5878-78-3.
Sagas taggiga vän.  Helsinki:  Wickwick, 2015.  ISBN 978-952-325-092-5.
Skomakarens sagolika lampa.  Helsinki:  Wickwick, 2015.  ISBN 978-952-325-178-6.
Trollpojkens trädgårdn.  Helsinki:  Wickwick, 2016.  ISBN 978-952-325-203-5.
Ugglan och Herdepojken.  Helsinki:  Wickwick, 2017.  ISBN 978-952-325-276-9.
Vaggvisan i dalen.  Helsinki:  Wickwick, 2017.  ISBN 978-952-325-366-7.
Välkommen hem, Perla.  Helsinki:  Wickwick, 2019.  ISBN 978-952-325-419-0.
Perlas liv.  Helsinki:  Wickwick, 2019.  ISBN 978-952-325-422-0.
Perla, vår fjäril.  Helsinki:  Wickwick, 2019.  ISBN 978-952-357-725-1.
Teokset > Ulkomaisten kustantajien julkaisemia lastenkirjoja

Liečimačka Malvína (Parantajakissa).  (Kuvitus: Tuula Pere)  Slovakia:  Verbarium, 2018.  ISBN 978-80-89956-24-1.
Crabul Colin si prietenii sai (Avulias taskurapu).  (Kuvitus: Roksolana Panchyshyn)  Romania:  Editura Nomina, 2018.  ISBN 978-606-535-780-8.
Crabul Colin gaseste o comoara (Timo Taskuravun aarre).  (Kuvitus: Roksolana Panchyshyn)  Romania:  Editura Nomina, 2018.  ISBN 978-606-535-781-5.
Orașul vulpoiului (Ketun kaupunki).  (Kuvitus: Andrea Alemanno)  Romania:  Editura Nomina, 2018.  ISBN 978-606-535-773-0.
La Ciudad del Zorro (Ketun kaupunki).  (Kuvitus: Andrea Alemanno)  Kolumbia:  Tiempo de Leer, 2019.  ISBN 978-958-8962-57-3.
أحمر توتي (Vadelmanpunainen).  (Kuvitus: Georgia Stylou)  Yhdistyneet arabiemiirikunnat:  Al Hokama Publishing FZ LLC / Muslim Council of Elders, 2019.  ISBN 978-9948-35-073-6.
أنشودة الوادي (Laakson kehtolaulu).  (Kuvitus: Andrea Alemanno)  Yhdistyneet arabiemiirikunnat:  Al Hokama Publishing FZ LLC / Muslim Council of Elders, 2019.  ISBN 978-9948-35-075-0.
بين جدارين (Muurien välissä).  (Kuvitus: Andrea Alemanno)  Yhdistyneet arabiemiirikunnat:  Al Hokama Publishing FZ LLC / Muslim Council of Elders, 2019.  ISBN 978-9948-35-074-3.
Le voyage des Ours Polaires, Die Reise der Eisbären (Jääkarhujen matka).  (Kuvitus: Roksolana Panchyshyn)  Ranska:  Kidikunst, 2019.  ISBN 978-2-9561629-4-0.
Teokset > Muut

Suojattu, suvaittu vai sanktioitu sananvapaus?: Oikeushistoriallinen tutkimus 1960- ja 1970-lukujen yhteiskunnallisen ja kulttuurisen murroksen vaikutuksesta suomalaisen sananvapauden rajoihin joukkoviestinnässä.  (Väitöskirja (monografia))  Helsinki:  FourthLife, 2015.  ISBN 978-952-7107-00-3.
Sähäkkä lähtö ja muita tarinoita.  (Novellikokoelma)  Helsinki:  FourthLife, 2018.  ISBN 978-952-325-410-7.
Professori Dreistein ja vangittu salama, kymmenosainen jatkokertomus, Apu Juniori -aikakauslehti, marraskuusta 2019 alkaen
Aiheesta muualla

Tuula Pereen kirjailijasivut
Tuula Pereen Wickwick-kustantamo
Tuula Pereen Warm Values -blogi
Simon Scarrow

Simon Scarrow
Simon Scarrow (3. lokakuuta 1962 Nigeria) on brittiläinen historiallisten romaanien kirjoittaja. Scarrow on syntynyt Nigeriassa ja asuu nykyisin Norfolkissa. Hän on kirjoittanut sarjan romaaneja Rooman valtakunnan legioonien elämästä. Ensimmäinen osa, Rooman kotkan alla (Under the Eagle, 2000) ilmestyi suomeksi 2004 Jalavan kustantamana.
Straumen

Straumen voi tarkoittaa seuraavia:
Straumen, taajama Inderøyn kunnassa Norjassa
Straumen, taajama Sørfoldin kunnassa Norjassa
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Straumen”, voi hakea sivunnimihaulla, laajalla sivunnimihaulla tai tekstihaulla.
Shave and a Haircut

”Shave and a Haircut” C-duurissa.  Kuuntele (ohje)
Nämä sävelet ovat: C-G-G-A-G H-C.
Melodiaa on myös varioitu niin, että toisen ja kolmannen nuotin tilalla soitetaan trioli, jonka keskimmäinen sävel on puoliaskeleen alempana triolin kahta muuta säveltä, ja neljäs nuotti puolestaan on alennettu.
”Shave and a Haircut” G-duurissa sekä G-duurissa soinnutettuna.  Kuuntele (ohje) or  Kuuntele sointujen kanssa (ohje).
Shave and a Haircut ja siihen kuuluva vastaus ”two bits” on 7-sävelinen ostinato tai fanfaari, jota käytetään usein musiikkiesityksen lopussa, pääasiassa huumoritarkoituksessa. Melodian lisäksi usein käytetään myös pelkkää rytmiä, esim. oveen koputettaessa.
Loppuosassa käytetty ilmaus two bits on vanhakantainen englanninkielinen ilmaus yhdysvaltalaiselle 25 sentin kolikolle, vastaussanoina käytetään monissa yhteyksissä sanaparia get lost (vapaasti suomennettuna ”häivy”), Australiassa yleistä drop dead (”kuole pois”) tai jotakin muuta vitsikkääksi tarkoitettua ilmaisua. Englannissa käytettiin ennen usein sanaparia five bob, (”bob” oli slangisana shillingille), tosin nykypäivänä kyseisen melodian (ja rytmin) yhteydessä ei englannin kielessä käytetä sanoja.
Historia

Eräs varhaisimmista teoksista, joissa sävelmää on käytetty on vuodelta 1899 Charles Halen laulussa ”At a Darktown Cakewalk”. Monet muut saman aikakauden laulut käyttivät samaa melodiaa. Samoja nuotteja käytetään muun muassa ns. bridge-osassa kappaleessa ”Hot Scotch Rag”, jonka on säveltänyt H. A. Fischler vuonna 1911.
Yksi varhaisia tallenteita, jolla on käytetty samaista 7-sävelistä melodiaa sekä alussa että lopussa, on huumorilaulu vuodelta 1915 nimeltään ”On the 5:15”, esittäjänä Billy Murray and the American Quartet.
Vuoden 1933 romaanissaan Hizzoner the Mayor Joel Sayre kertoi laivoista, jotka ”vihelsivät virallista tervetuloa Maltalle, jonka tahti oli 'Shave-and-a-haircut-two-bits, shave-and-a-haircut-two-bits, shave-and-a-haircut-two-bits,' joka omaksuttiin pian sataman jokaisessa aluksessa, jossa oli höyrykattila,” mikä todistaa sen, että melodianpätkään oli olemassa sanat jo niihin aikoihin.
Vuonna 1939 Dan Shapiro, Lestor Lee ja Milton Berle julkaisivat kappaleen ”Shave and a Haircut – Shampoo,” jonka lopputahdeissa käytettiin samaista melodianpätkää, ja tämän ajateltiinkin olevan sanoituksen alkuperäinen lähde.
Suosio

Melodiaa saattaa kuulla autojen äänitorvissa, etenkin Yhdysvalloissa ja Meksikossa, kun taas rytmiä saatetaan käyttää esimerkiksi koputettaessa oveen tai morseaakkosina ”did-di-di-did-di, di-di” (  –··–·   ··  ).
Entinen sotavanki ja merijalkaväen sotilas Doug Hegdahl on kertonut, että yhdysvaltalaisilla sotavangeilla oli tapana varmistaa uusien vankien kansalaisuus koputtamalla rytmin alkuosa tyrmän seinään, jääden odottamaan vastauskoputusta. Tämän jälkeen voitiin kommunikoida salaa koputtamalla käyttäen koodia, josta käytetään englannin kielessä nimitystä Quadratic alphabetic code.
Melodiaa on käytetty musiikissa lopetusmelodiana, niin live-esityksissä kuin esimerkiksi piirroselokuvissa.
Fraasi on sisällytetty lukemattomiin sävellyksiin ja esityksiin. Niistä muutamia ovat:
1920-luvun kappaleessa ”That's a Lot of Bunk”, esittäjinä Billy Jones ja Ernest Hare, jotka esiintyivät nimellä The Happiness Boys, käytettiin sävelkulkua kappaleen lopussa.
R&B-laulaja ja orkesterinjohtaja Dave Bartholomew käytti fraasia kahdessa levytyksessään: ”Country Boy” -kappaleen (1950) lopussa ja ”My Ding-A-Ling” -kappaleen (1952) alkuperäisversiossa ennen jokaista säkeistöä.
Les Paulin ja Mary Fordin Capitol-levymerkillä levyttämä ”Magic Melody” sisälsi vain 5-sävelisen alkuosan. Vastauksena tiskijukkien valituksiin Capitol julkisti vuonna 1955 kappaleen ”Magic Melody Part 2” – sisältäen ainoastaan puuttuvat kaksi säveltä – vinyylisingle-levyllä, ja sen on sanottu olevan lyhin koskaan julkaistu levytys.
P. D. Q. Bachin (Peter Schickele) aaria Blaues Gras päättyy saksankieliseen lauseeseen Rasieren und Haarschneiden, zwei bitte, joka on tarkoituksellisesti kieliopillisesti väärin. Melodiaa on käytetty myös hänen teoksessaan The Short-Tempered Clavier.
Kappale ”Gee, Officer Krupke” Leonard Bernsteinin musikaalissa West Side Story päättyy tähän sävelmään.
Alkutunnusmusiikki ohjelmassa The Tonight Show Starring Johnny Carson päättyy tähän sävelmään.
Alkuperäinen versio kappaleesta ”Love and Marriage”, esittäjänä Frank Sinatra (levytetty Capitol Records -levymerkillä vuonna 1955), päättyy tähän sävelmään, tosin niin, että kaksi viimeistä säveltä on muutettu oktaavia alemmaksi ja niin, että toiseksi viimeinen sävel on puolikkaan sävelaskelen viimeistä ylempänä, kun alkuperäisessä se on saman verran alempana.
”Everything About You”, esittäjänä Ugly Kid Joe (levytetty Mercury Records -levymerkillä vuonna 1992), päättyy tähän sävelmään.
”Unsquare Dance” (1961), esittäjänä Dave Brubeck, päättyy tähän melodiaan ja sisältää myös pätkän kappaleesta ”Turkey in the Straw”.
Muualla maailmassa

Meksikossa melodiaa pidetään loukkaavana, koska sen kanssa käytetään usein alatyylistä lausetta Chinga tu madre, cabrón.
Italiankielinen versio kuuluu Ammazza la vecchia...col Flit! (”Tapa vanha nainen...Flitillä!”). Flit on vanha DDT:tä sisältävä hyönteismyrkky. Lause on huumoritarkoituksessa johdettu 2. maailmansodan jälkeisestä mainoksesta, jossa laulettiin Ammazza la mosca... col Flit! (”Tapa kärpänen...Flitillä!”). Myöhäisempää versiota ei ole milloinkaan pidetty loukkaavana, vaan ainoastaan humoristisena.
Kanadassa Quebecin provinssissa melodiaa käytetään usein lasten hiljentämiseen ranskankielisellä lauseella Chip chocolat gomme, Peanut!.
Katalaanin kielessä käytetään lausetta Nas de barraca. Sant boi sekä myös oveenkoputusrytminä. Katalaaninkieliset sanat saattavat tulla alun perin Blanesista, missä melodiaa laulettiin kahdesti sanoilla Nas de barraca. Sant boi. Cinc de carmelos pel noi.
Espanjassa lauletaan sanoilla Una copita... de Ojén (esp. "Yksi pieni lasillinen... Ojénia"). Ojén on aniksenmakuinen viina.
Ruotsissa melodia tunnetaan sanoilla Kvart över elva... halv tolv, eli ”Vartin yli 11... puoli kaksitoista”. Ruotsissa melodiaa käytettiin myös Bronzol-merkkisen karamellin mainoslauseena Hälsan för halsen—Bronzol (”Terveyttä kurkulle —Bronzol”).
Islannin kielessä sanat kuuluvat Saltkjöt og baunir... túkall! (”Suolalihaa ja halkaistuja herneitä...kaksi kruunua!”)
Hollannissa lausetta käytetään silloin, kun joku on lähtenyt, eikä palaa enää: Die zien we nooit meer, te-rug (”Emme näe heitä koskaan, ikinä.”). Lausetta käytetään pilkkatarkoituksessa, kun joku tai jokin häviää näkyvistä.
Argentiinassa entinen lastenohjelman juontaja Carlos Balá käytti lausetta hyräillen 5-sävelisen alun, johon yleisössä olevien lasten piti vastata: Ba-lá.
Aiheesta muualla

Kuvaus
Hollantilainen artikkeli melodiasta "Shave and a haircut"[vanhentunut linkki]
Nuotti kappaleeseen "At A Darktown Cakewalk" (IN Harmony, Indianan yliopiston sivuilla)
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:Shave and a Haircut
Käännös suomeksi
Simon Schoch

| Mitalit | Mitalit | Mitalit |  |
| --- | --- | --- | --- |
|  Simon Schoch |  Simon Schoch |  Simon Schoch |  |
Maa:   Sveitsi
Miesten lumilautailu
|  Olympialaiset  |  Olympialaiset  |  Olympialaiset  |  |
|  Hopeaa | Torino 2006 | parisuurpujottelu |  |
| MM-kilpailut  | MM-kilpailut  | MM-kilpailut  |  |
|  Kultaa | Arosa 2007 | paripujottelu |  |
|  Hopeaa | Kreischberg 2003 | parisuurpujottelu |  |
|  Hopeaa | La Molina 2011 | paripujottelu |  |
|  Pronssia | Kreischberg 2003 | paripujottelu |  |
Simon Schoch (s. 7. lokakuuta 1978 Winterthur) on sveitsiläinen lumilautailija, maailmanmestari.
Schoch saavutti Torinon olympialaisista 2006 hopeaa parisuurpujottelusta. MM-kilpailuista hän saavutti ensimmäiset mitalinsa Kreischbergistä 2003, jolloin hän sai hopeaa parisuurpujottelusta ja pronssia paripujottelusta. Arosan kotikisoista 2007 hän voitti paripujottelun maailmanmestaruuden. Hän voitti maansa mestaruuden paripujottelusta 2003 ja parisuurpujottelusta 2007.
Schoch debytoi maailmancupissa kaudella 1997–1998. Hän on voittanut maailmancupissa yhteensä seitsemän osakilpailua. Palkintosijalle hän on yltänyt kaksikymmentä kertaa (kauden 2007–2008 jälkeen).
Hänen veljensä Philipp Schoch on myös tunnettu lumilautailija.
Sinisen meren tarina

| Sinisen meren tarina> Сказка синего моря, Skazka sinego morja |
| --- | --- |
Ohjaaja:  Jevgeni Bauer
Käsikirjoittaja:  Zoja Barantsevitš
Kuvaaja:  Boris Zavelev
Pääosat:  Zoja Barantsevitš, Vladimir Striževski, Konstantin Džemarov
Valmistustiedot
Valmistusmaa:  Venäjä
Tuotantoyhtiö:  A. Hanžonkov & Co.
Ensi-ilta:  9. elokuuta 1916 (Venäjä) 11. joulukuuta 1916 (Suomi)
Kesto:  1800 metriä
Alkuperäiskieli:  mykkäelokuva
Aiheesta muualla
Elonet
Infobox OKNimi-testi OK: 
Sinisen meren tarina (ven. Сказка синего моря, Skazka sinego morja) on vuonna 1916 valmistunut venäläinen mykkäelokuva. Jevgeni Bauerin ohjaaman lyyrisen draaman pääosia esittivät Zoja Barantsevitš, Vladimir Striževski ja Konstantin Džemarov. Elokuva ei ole säilynyt.
Juoni

Merenrannan kalastajakylässä elävät Jeva ja Anton, jotka rakastavat toisiaan. Kerran Jevan odottaessa Antonia hän tapaa ylempänä sijaitsevaan huvilaan saapuneen taiteilija Borisin. Jeva rakastuu Borisiin ja Anton pyytää turhaan tätä luopumaan hetken huvistaan. Anton lähtee merelle unohtaakseen Jevan eikä koskaan palaa.
Jevan onni päättyy, kun Boris saa sähkeen vanhalta rakastajattareltaan. Sinä iltana Boris lähtee pois, mutta lupaa tulevansa pian takaisin. Kuluu monta päivää. Jeva istuu yksinään rannalla ja tuijottaa apeana kaukaisuuteen. Hän hokee miehen vielä palaavan, mutta ei itsekään usko sanojaan.
Näyttelijät

| 0 | 1 | 2 |
| --- | --- | --- |
|  Zoja Barantsevitš  | … |  Jeva, viininviljelijän tytär   |
|  Vladimir Striževski  | … |  Anton, kalastaja   |
|  Konstantin Džemarov  | … |  Boris, taiteilija   |
|  Lina Bauer  | … |  Jelena   |
|  Ivan Perestiani  | … |  Pavel   |
Tuotanto ja vastaanotto

Aleksandr Hanžonkovin yhtiön tuottama Sinisen meren tarina on yksi monista ohjaaja Jevgeni Bauerin Krimin ja Kaukasian rannikolla tekemistä elokuvista. Niissä kuvattiin kalastajakyliä ja hienoja huviloita, ylhäisön lomaseikkailuja ja traagisia kohtaloita meren aalloissa. Tapahtumien taustana toimivat kauniit merimaisemat. Aikalaisarvion mukaan Sinisen meren tarina oli täynnä ”puhdasta ja kaunista runollisuutta, hiljaista surua ja haaveita”.
”Kinorunoelmaksi” määritelty elokuva sai Suomen ensi-iltansa helsinkiläisessä Olympia-teatterissa joulukuussa 1916. Sen runomuotoisen tekstin oli suomentanut Iisakki Lattu. Ruotsinnoksesta lienee vastannut Fyrenin toimittaja Rafael Lindqvist.
Aiheesta muualla

Sinisen meren tarina Elonet.
Simon Rolfes

| 0 | 1 | 2 |
| --- | --- | --- |

Henkilötiedot
Syntymäaika: 21. tammikuuta 1982 (ikä 42) 
Syntymäpaikka: Ibbenbüren, Länsi-Saksa
Pelipaikka: puolustava keskikenttäpelaaja
Pituus: 189 senttimetriä
Junioriseurat
1986–1999: Recke
Seurat
| Vuodet | Seura | O (M) |
| 2000–2004 2002–2003 2004–2005 2005–2015 | Werder Bremen II → SSV Reutlingen (laina) Alemannia Aachen Leverkusen | 100 (18) 13 (0) 28 (3) 235 (36) |
Maajoukkue
| 2007–2011 | Saksa | 26 (2) |
 Seurajoukkueuran tilastot kattavat vain kansalliset sarjat, päivitetty 6. joulukuuta 2012.  Maajoukkueuran tilastot päivitetty 21. lokakuuta 2012.
Simon Rolfes (s. 21. tammikuuta 1982 Ibbenbüren, Länsi-Saksa) on saksalainen jalkapalloilija, joka edusti pitkään Bayer Leverkusenia. 189 senttimetriä pitkän Rolfesin pelipaikka oli puolustava keskikenttäpelaaja. Rolfes toimi Leverkusenin kapteeninakin vuodesta 2008 lähtien.
Saksan maajoukkueessa Rolfes teki ensiesiintymisensä 28. maaliskuuta 2007 Tanskaa vastaan pelatussa ystävyysottelussa. Hänet valittiin mukaan EM-kisoihin 2008. Kaikkiaan hän pelasi 26 maaottelua ja teki niissä kaksi maalia.
Slim

| Slim - Smart Lander for Investigating Moon |
| --- | --- |
 SLIMin pienoismalli
Organisaatio:  JAXA
Valmistaja:  MELCO
Kohde:  Kuu
Laukaisu:  6.9.2023
Kohteessa:  19. tammikuuta 2024
Massa:  590 kg
Slim on japanilainen kuuluotain. Se laskeutui Kuuhun Mare Nectarisin tasangolle, Shiolin kraatterin laidalle 19. tammikuuta 2024.
Virallinen nimi Slim on lyhenne sanoista Smart Lander for Investigating Moon eli ”älykäs laskeutuja Kuun tutkimiseksi”, mutta lempinimi, ”Kuun tarkka-ampuja”, kuvaa sen tehtävää.
Slimiä kuljettava raketti laukaistiin kohti Kuuta syyskuussa 2023. Se kiersi ensin Maan kiertorataa ja pääsi joulupäivänä Kuun kiertoradalle. Se laskeutui hyvin lähelle suunniteltua paikkaa, mutta toinen moottori oli vikaantunut. Luotain asettui väärin päin, jolloin sen aurinkopaneelit eivät onnistuneet lataamaan akkuja.
Aiheesta muualla

Kuvia tai muita tiedostoja aiheesta Slim Wikimedia Commonsissa
Sisters of Mercy (sääntökunta)

Järjestön perusti irlantilainen Catherine McAuley vuonna 1831
Sisters of Mercy on katolinen naisten sääntökunta. Sen perusti irlantilainen Catherine McAuley vuonna 1831.
Kymmenen vuoden aikana McAuley perusti neljätoista seurakuntaa Englantiin ja Irlantiin. Pian hänen kuolemansa jälkeen järjestö levisi Pohjois-Amerikkaan, Uuteen-Seelantiin ja Argentiinaan.  Nykyisin sääntökunnalla on noin kymmenentuhatta jäsentä.
Sistranda

Sistranda ilmakuvassa kesäkuussa 2016.
Sistranda on kylä Frøyan kunnassa Norjassa. Sistranda sijaitsee noin neljä kilometriä Hammarvikasta pohjoiseen. Kylässä oli 810 asukasta vuonna 2013 ja sen pinta-ala oli 0,85 neliökilometriä.